Diari Oficial de la Generalitat Valenciana


Sumari del DOGV 6258, del 03-05-2010 (2010/4767)

RESOLUCIÓ de 21 d'abril de 2010, de la Direcció General d'Administració Autonòmica, per la qual es convoca la provisió, pel sistema de lliure designació, de quatre llocs de treball vacants de naturalesa funcionarial a la Conselleria d'Economia, Hisenda i Ocupació, Convocatòria 57/2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4767


Data del document
:   21-04-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 21 d'abril de 2010, de la Direcció General d'Administració Autonòmica, per la qual es convoca la provisió, pel sistema de lliure designació, de quatre llocs de treball vacants de naturalesa funcionarial a la Conselleria d'Economia, Hisenda i Ocupació, Convocatòria 57/2010. [2010/4767]  
Vist que hi ha quatre llocs de treball vacants a la Conselleria d'Economia, Hisenda i Ocupació, el sistema de provisió dels quals és el de lliure designació, d'acord amb el que disposa el Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, i les vigents relacions de llocs de treball aprovades per Resolució d'aquesta Direcció General, de 10 de desembre de 2009 (DOCV número 6163, de l'11 de desembre de 2009), i fent ús de les atribucions conferides a aquesta Direcció General d'Administració Autonòmica per l'article 20.2 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, així com l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc convocar, per a la seua provisió pel sistema de lliure designació, els llocs de treball indicats en la base tercera, d'acord amb les bases següents:  
Primera. Participants  
Llocs núm. 101, 6650  
Podran participar en aquesta convocatòria els funcionaris de carrera de l'administració del Consell de la Generalitat i d'altres administracions públiques, del mateix grup i sector que es convoca, que reunisquen els requisits i les condicions d'aquest, d'acord amb la seua classificació, llevat del personal sanitari i investigador.  
Llocs núm. 23704, 21032  
Podrà participar en aquesta convocatòria el personal funcionari de carrera de l'administració del Consell de la Generalitat o de les corporacions locals de la Comunitat Valenciana, seleccionat pel sistema previst per l'article 10.1 del Text Refós de la Llei de Funció Pública Valenciana, que pertanga al mateix grup i sector i que reunisca la resta de requisits i condicions del lloc de treball, d'acord amb la seua respectiva classificació.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Comunitat Valenciana, al Registre General de la Conselleria de Justícia i Administracions Públiques (carrer Miquelet, núm. 5, València), als dels serveis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà còpia, degudament acarada del DNI de la persona sol·licitant i de la documentació justificativa dels mèrits al·legats, així com un curriculum vitae. En el cas que la documentació acreditativa dels mèrits ja conste al Registre de Personal de la Generalitat, no hi caldrà la seua aportació, bastarà amb citar-la en la sol·licitud.  
Els participants que sol·liciten uns quants llocs inclosos en la mateixa convocatòria, hauran de presentar una instància per a cada un d'ells, i s'indicarà en aquesta l'orde de preferència.   
No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.  
Tercera. Llocs de treball que es convoquen  
1. Lloc de treball número: 101: cap de Servei de Patrimoni.  
Conselleria/organisme: Conselleria d'Economia, Hisenda i Ocupació.  
Centre de destinació: Sotssecretaria.  
Localitat lloc: València.  
Naturalesa: funcionarial.  
Sector: general.  
Requisits: grup A.  
Complement de destinació: nivell 28.  
Complement específic: E050.  
Forma de provisió: lliure designació. Obert a altres administracions públiques.  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.  
2. Lloc de treball número: 6650: secretari/ària general administratiu/va.  
Conselleria/organisme: Conselleria d'Economia, Hisenda i Ocupació.  
Centre de destinació: Sotssecretaria.  
Localitat lloc: València.  
Naturalesa: funcionarial.  
Sector: general.  
Requisits: grup A.  
Complement de destinació: nivell 30.  
Complement específic: E050.  
Forma de provisió: lliure designació. Obert a altres administracions públiques.  
Funcions: programar, dirigir, supervisar i rendir compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.  
3. Lloc de treball número: 23757: cap de Servei Parc Mòbil.  
Conselleria/organisme: Conselleria d'Economia, Hisenda i Ocupació  
Centre de destinació: Sotssecretaria.  
Localitat lloc: València.  
Naturalesa: funcionarial.  
Sector: general.  
Requisits: grup A.  
Complement de destinació: nivell 28.  
Complement específic: E050.  
Forma de provisió: lliure designació.  
Funcions: portar a terme les tasques de planificació dels serveis. Coordinar la gestió dels serveis. Proposar i coordinar les necessitats de personal i vehicles. Preparar estudis i informes.  
4. Lloc de treball número: 21356: cap de Servei Gestió Econòmica del Patrimoni.  
Conselleria/organisme: Conselleria d'Economia, Hisenda i Ocupació.  
Centre de destinació: Sotsssecretaria.  
Localitat lloc: València.  
Naturalesa: funcionarial.  
Sector: general.  
Requisits: grup A.  
Complement de destinació: nivell 28.  
Complement específic: E050.  
Forma de provisió: lliure designació.  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.  
Quarta. Comissió de Valoració  
La Comissió de Valoració de la present convocatòria estarà integrada per:  
Titulars:  
Presidenta:  
- Margarita Vento Torres, Conselleria d'Economia, Hisenda i Ocupació.  
Vocals:  
- Rafael Gimeno Hernández, Conselleria d'Economia, Hisenda i Ocupació.  
- M. Desamparados Gálvez Badenas, Conselleria d'Economia, Hisenda i Ocupació.  
- Jorge de Scals Klein, Conselleria d'Economia, Hisenda i Ocupació.  
- David Martí Pachón, representant de la Direcció General d'Administració Autonòmica.  
- Un representant del Sindicat CCOO.  
- Un representant del Sindicat UGT.  
- Un representant del Sindicat IGEVA  
- Un representant del Sindicat CSIF.  
- Un representant del Sindicat STAS.  
Vocal secretària:  
- Ana Masiá Llorca, representant de la Direcció General d'Administració Autonòmica.  
Suplents:  
Presidenta:  
- Mª Carmen Vela Molina, Conselleria d'Economia, Hisenda i Ocupació.  
Vocals:  
- Julia Cuello Espuña, Conselleria d'Economia, Hisenda i Ocupació.  
- Reyes M. Coronado Coronado, Conselleria d'Economia, Hisenda i Ocupació.  
- M. Dolores Herrero Marqués, Conselleria d'Economia, Hisenda i Ocupació.  
- Eva Coscollá Grau, representant de la Direcció General d'Administració Autonòmica.  
- Un representant del Sindicat CCOO.  
- Un representant del Sindicat UGT.  
- Un representant del sindicat IGEVA.  
- Un representant del sindicat CSIF.  
- Un representant del sindicat STAS.  
Vocal secretària:  
- Pilar Moya Sáez, representant de la Direcció General d'Administració Autonòmica.  
La Comissió de Valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. Adjudicació de destinacions  
Finalitzat el termini de presentació d'instàncies, la Comissió de Valoració procedirà a formular proposta de resolució, que es farà pública al tauler d'anuncis dels serveis centrals de València i dels serveis territorials de Castelló, Alacant i València, de la Conselleria de Justícia i Administracions Públiques, i es concedirà a les persones interessades un termini de 10 dies hàbils per a al·legar i justificar el que estimen pertinent davant de la Comissió de Valoració.   
Transcorregut el dit termini, la Comissió de Valoració resoldrà les possibles al·legacions i elevarà la proposta d'adjudicació a la conselleria corresponent, perquè la persona titular de la conselleria o de l'òrgan competent emeta un informe, previ al nomenament, en relació amb la persona que considere més idònia per al lloc de treball, tenint en compte els criteris de mèrit i capacitat discrecionalment adoptats.   
Sisena. Resolució de la convocatòria  
A la vista de la proposta d'adjudicació de la Comissió de Valoració i de l'informe d'idoneïtat referit en la base cinquena, l'òrgan competent dictarà una resolució d'adjudicació del lloc de treball i la remetrà a la Direcció General d'Administració Autonòmica per a la seua publicació en el Diari Oficial de la Comunitat Valenciana, en què s'indicarà expressament la data en què haurà d'efectuar-se la presa de possessió i, si fa el cas, el cessament en l'actual lloc de treball.   
No obstant això, l'òrgan competent podrà resoldre que es declare deserta la convocatòria, a pesar de l'existència de persones candidates que reunisquen els requisits mínims exigits, si considera que cap no resulta idònia per a exercir el lloc convocat.   
La present convocatòria es resoldrà en un termini no superior a tres mesos, comptadors des de l'endemà de la data de finalització del termini de presentació de sol·licituds.  
Setena. Recursos  
La present Resolució posa fi a la via administrativa i de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant del mateix òrgan que ha dictat aquesta resolució en el termini d'un mes, comptador des de l'endemà de la seua publicació o, alternativament, si no s'interposa l'esmentat recurs de reposició, interposar recurs contenciós administratiu davant del Jutjat del Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 21 d'abril de 2010.- La directora general d'Administració Autonòmica: Carmela Cots Soler.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 3.1. Nomenament  
 3.2. Antiguitat.  
 3.3. Titulacions.  
 3.4. Grau personal.  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2010  
Firma  
DIRECCIÓ GENERAL D'ADMINISTRACIÓ AUTONÒMICA